EY-Andorra-sekakomitean päätös N:o 1/98, tehty 20 päivänä lokakuuta 1998, Euroopan talousyhteisön ja Andorran ruhtinaskunnan välisen kirjeenvaihtona tehdyn sopimuksen liitteen II soveltamista koskevista yksityiskohtaisista säännöistä tehdyn EY-Andorra-sekakomitean päätöksen N:o 2/96 muuttamisesta



Virallinen lehti nro L 311 , 20/11/1998 s. 0021 - 0022



EY-ANDORRA-SEKAKOMITEAN PÄÄTÖS N:o 1/98, tehty 20 päivänä lokakuuta 1998, Euroopan talousyhteisön ja Andorran ruhtinaskunnan välisen kirjeenvaihtona tehdyn sopimuksen liitteen II soveltamista koskevista yksityiskohtaisista säännöistä tehdyn EY-Andorra-sekakomitean päätöksen N:o 2/96 muuttamisesta (98/652/EY) EY-ANDORRA-SEKAKOMITEA, joka ottaa huomioon Luxemburgissa 28 päivänä kesäkuuta 1990 allekirjoitetun Euroopan talousyhteisön ja Andorran ruhtinaskunnan välisen kirjeenvaihtona tehdyn sopimuksen (1) ja erityisesti sen 7 artiklan, sekä katsoo, että EY-Andorra-sekakomitean päätöksessä N:o 2/96 (2) säädetään Andorraa koskevasta poikkeuksesta tekstiilituotteisiin sovellettavien kauppapoliittisten säännösten osalta; päätöksessä säädetään ennen tuotteiden tuontia sovellettavasta valvontamenettelystä sekä kyseisten tuotteiden yhteisöön tapahtuvaa jälleenvientiä koskevista puitteista, päätöksen N:o 2/96 4 artiklassa säädetään, että päätöstä sovelletaan 1 päivään heinäkuuta 1998; sekakomitea päättää ennen kyseistä päivämäärää päätöksen soveltamisesta saatujen tulosten perusteella päätöksen voimassaoloajan jatkamisesta tai sen muuttamisesta, järjestelmä on ollut täysin tyydyttävä eikä se ole kohtuuttomasti lisännyt hallinnollisia työtaakkoja; tämän vuoksi päätöksellä N:o 2/96 käyttöön otetun järjestelmän voimassaoloa olisi jatkettava määräämättömäksi ajaksi mahdollisten kaupan vääristymien estämiseksi, ja päätöksen 1 artikla olisi tätä varten muutettava, jotta ennakkovalvontajärjestelmä koskisi ainoastaan tuotteita, joiden yhteisöön tapahtuvaan tuontiin sovelletaan määrällisiä rajoituksia, ON PÄÄTTÄNYT SEURAAVAA: 1 artikla Muutetaan EY-Andorra-sekakomitean päätös N:o 2/96 seuraavasti: 1. Korvataan 1 artiklan 1 kohta seuraavasti: "1. Tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (*) liitteessä V, muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (**) liitteissä III B, IV ja V ja tiettyihin taiwanilaista alkuperää oleviin tekstiilituotteisiin sovellettavasta tuontimenettelystä 22 päivänä joulukuuta 1995 annetun neuvoston asetuksen (EY) N:o 3060/95 (***) liitteessä II esitettyjen tekstiilituotteiden sekä tiettyjen kolmansien maiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 519/94 (****) liitteessä II esitettyjen Kiinan kansantasavallasta peräisin olevien tuotteiden luovutus vapaaseen liikkeeseen Andorran ruhtinaskunnassa asetetaan ennakkovalvontaan (*) EYVL L 275, 8.11.1993, s. 1, asetus sellaisena kuin se on viimeksi muutettuna asetuksella (EY) N:o 1053/98 (EYVL L 151, 21.5.1998, s. 10). (**) EYVL L 67, 10.3.1994, s. 1, asetus sellaisena kuin se on viimeksi muutettuna asetuksella (EY) N:o 1457/97 (EYVL L 199, 26.7.1997, s. 6). (***) EYVL L 326, 30.12.1995, s. 25. (****) EYVL L 67, 10.3.1994, s. 89, asetus sellaisena kuin se on viimeksi muutettuna asetuksella (EY) N:o 1138/98 (EYVL L 159, 3.6.1998, s. 1)." 2. Korvataan 2 artiklan toinen kohta seuraavasti: "Tämän päätöksen 1 artiklan 1 kohdassa tarkoitettujen tekstiilituotteiden osalta tiedot eritellään tekstiililuokittain ja alkuperämaittain asetuksen (ETY) N:o 3030/93 liitteessä I A esitettyjen kuvausten mukaisesti. Muiden tuotteiden osalta kyseiset tiedot eritellään tuotteen ja alkuperämaan mukaisesti.",3. Korvataan 4 artikla seuraavasti: "4 artikla Tämä päätös tulee voimaan 1 päivänä heinäkuuta 1996." 2 artikla Tämä päätös tulee voimaan 1 päivänä heinäkuuta 1998. Tehty Brysselissä 20 päivänä lokakuuta 1998. EY-Andorra-sekakomitean puolesta Meritxell MATEU Puheenjohtaja (1) EYVL L 374, 31.12.1990, s. 13 (2) EYVL L 184, 24.7.1996, s. 41